b'\n_START_ARTICLE_\nB\xc3\xa1novce nad Bebravou\n_START_SECTION_\nZemljepis\n_START_PARAGRAPH_\nKraj le\xc5\xbei ob vzno\xc5\xbeju gorovja Str\xc3\xa1\xc5\xbeovsk\xc3\xa9 vrchy pri severnem robu Podonavskega hribovja, ob soto\xc4\x8dju rek Radi\xc5\xa1e in Bebrave. Nahaja se okoli 25 kilometrov od Prievidze, 30 kilometrov od Tren\xc4\x8d\xc3\xadna in 50\xc2\xa0kilometrov od Nitre.\n_START_SECTION_\nZgodovina\n_START_PARAGRAPH_\nKraj je poseljen \xc5\xbee od bronaste dobe. Najstarej\xc5\xa1i zapis o mestu sega v leto 1232, ko je bilo znano kot villa Ben. Mestne pravice je dobilo leta 1376. Med srednjim vekom je bilo pomembno trgovsko sredi\xc5\xa1\xc4\x8de za razli\xc4\x8dne cehovske dru\xc5\xbebe. Leta 1633 so ga oplenili Turki. Prva osnovna \xc5\xa1ola v kraju se je odprla v 17. stoletju. Med obdobjem prve \xc4\x8ce\xc5\xa1koslova\xc5\xa1ke republike je bilo mesto usmerjeno v poljedelstvo in obrt, po drugi svetovni vojni pa je sledil razvoj avtomobilske, pohi\xc5\xa1tvene in tekstilne industrije.\n_START_SECTION_\nDemografija\n_START_PARAGRAPH_\nPri popisu prebivalstva iz leta 2001 je v mestu \xc5\xbeivel 20,901 prebivalec. 97% je bilo Slovakov, 1,4% Romov, 0,7% pa \xc4\x8cehov. 73,9% prebivalcev se je razglasilo za rimokatolike, 11,5% ni navedlo veroizpovedi, 11,3% pa je bilo  luteranov.'